- Hindi News
- National
- 25 हजार दिव्यांगों को नहीं मिली सरकारी मदद, बुढ़ापे में भी करनी पड़ रही मशक्कत
25 हजार दिव्यांगों को नहीं मिली सरकारी मदद, बुढ़ापे में भी करनी पड़ रही मशक्कत
468 दिव्यांगों को जीवनसाथी की तलाश
जिले में 21 से 40 साल उम्र के 468 दिव्यांग युवक-युवती कुंवारे है। इन दिव्यांग युवाओं ने जीवनसाथी की तलाश में जिला प्रशासन द्वारा आयोजित परिचय सम्मेलन में विवाह की इच्छा जताते हुए अपना पंजीयन कराया है। इनमें श्योपुर ब्लॉक में 179, विजयपुर में 167 तथा कराहल ब्लॉक में 90 दिव्यांग युवा रजिस्टर्ड है। जबकि 42 श्योपुर शहर के हैं। जिला प्रशासन द्वारा आगामी माह में 31 जोड़ों का विवाह कराने की तैयारी की जा रही
यह योजनाएं हैं दिव्यांगों के लिए
सरकार द्वारा दिव्यांगों के लिए चलाई जाने वाली योजनाओं में पेंशन के अतिरिक्त स्वयं का व्यवसाय करने के लिए एकमुश्त राशि प्रदान किया जाना, शिक्षा के लिए छात्रवृत्ति, सुखद दांपत्य जीवन योजना,विशेष योग्यजन खेलकूद योजना, मुख्यमंत्री दिव्यांग स्वरोजगार योजना शामिल है। साथ ही उनकी शारीरिक अक्षमता के अनुसार उपयोगी उपकरण मसलन श्रवण यंत्र, व्हील चेयर,ट्राईसिकल, बैसाखी प्रदान करना है। रेलवे और बसों में दिव्यांगों के लिए फ्री यात्रा या रियायती पास जारी किए जाने की व्यवस्था भी है। लेकिन जिले में वर्तमान में करीब 30 हजार दिव्यांगों मेंं से 25 हजार लाभार्थियों को पांच तरह की विभिन्न पेंशन योजनाओं में 300 और 500 रुपए की पेंशन भी हर माह मिलने के बजाय 3-4 महीने में एकमुश्त मिल पाती है।
दो दिव्यांग भाई 30 साल से घूम-घूमकर बेच रहे मूंगफली
बड़ौदा के वार्ड 10 में रहने वाले 63 वर्षीय चतरू प्रजापति दृष्टिबाधित है, जबकि उनके बड़े भाई 65 वर्षीय बृजमोहन प्रजापति को सुनाई नहीं देता है। यह दोनों भाई पिछले 30 साल से कस्बे में एक ठेले पर मूंगफली, चना व सिकी मटर बेचते हैं। चतरू प्रजापति बताते हैं कि उन्होंने दूसरा धंधा शुरू करने के लिए सरकारी आर्थिक मदद की आस में तहसील, नगरपरिषद व कलेक्टोरेट कार्यालय के खूब चक्कर काटे। लेकिन 60 साल की उम्र में जाकर वृद्धावस्था पेंशन शुरू हुई। पहले 150 रुपए मिलते थे, अब बढ़कर 300 रुपए मासिक मिलने लगे हैं। लेकिन परिवार का भरणपोषण करने के लिए रोजाना कस्बे में तीन किलोमीटर घूमते हैं। चार पहिया ठेले के साथ आगे बड़ा भाई चलता है और वह पीछे से धक्का लगाता है।
मांगीलाल ने खुद खरीदी ट्राइसिकिल। 30 साल मूंगफली बेच रहे दिव्यांग भाई।
मदद की आस में सरकारी दफ्तरों मेंं लगा रहे चक्कर निराश्रित एवं वृद्धावस्था पेंशन तक सिमटी योजनाएं
भास्कर संवाददाता | बड़ौदा / मानपुर
दिव्यांगों के लिए सरकार ने कई योजनाएं चला रखी हैं कि लेकिन सरकारी मशीनरी की लापरवाही के कारण जरूरतमंदों तक इनका लाभ नहीं पहुंच रहा है। सरकारी मदद की आस में दफ्तरों के चक्कर काटते -काटते कई दिव्यांगोंं की आधी से ज्यादा उम्र गुजर गई। प्रधानमंत्री नरेंद्र मोदी की ओर से इन लोगों को विकलांग की जगह दिव्यांग नाम तो मिला, लेकिन जिन अन्य सरकारी योजनाओं में सुविधाएं देने की बात कही गई है, अभी तक नहीं पहुंच सकी है।
कई दिव्यांगों को तो सर्टिफिकेट के लिए भी भटकना पड़ रहा है। राहत के नाम पर दिव्यांगों को सिर्फ 300 रुपए वृद्धावस्था पेंशन मिली है। वह भी 60 साल की उम्र पूरी होने पर मिलना शुरू हुई। इसके अलावा ऐसे दिव्यांग जिनका परिवार और कोई सहारा नहीं है, उन्हें निराश्रित पेंशन योजना में 500 रुपए की पेंशन ही मिलती है। पेंशन की भी स्थिति ये है कि कई लोगों की बीच में ही बंद कर दी गई। कुछ दिव्यांगों द्वारा काफी प्रयास के बाद अपनी पेंशन दोबारा चालू करवाई गई। लेकिन महंगाई के इस दौर में पेंशन से गुजारा चलाना संभव नहीं है, इस कारण बुढ़ापे में भी दिव्यांगों को पेट पालने के लिए रोजाना जद्दोजहद करनी पड़ रही है।
एक ट्राईसिकिल भी खुद 900 रुपए मेंं खरीदी
मानपुर क्षेत्र के ग्राम काशीपुर में एक ही परिवार में तीन सदस्य दिव्यांग है, लेकिन सरकारी मदद के नाम पर मांगीलाल मेहतर को 60 साल की उम्र में वृद्धावस्था पेंशन मिलने लगी। पैरों से लाचार मांगीलाल ने बताया कि उसने ट्राईसिकिल भी खुद 900 रुपए में खरीदी है। ग्राम जैनी के एक दिव्यांग को विभाग से दोबारा ट्राईसिकिल मिलने पर उसने एक मांगीलाल को बेच दी। मांगीलाल का बेटा रामदास और उसकी प|ी नटीबाई भी दिव्यांग है। लेकिन उन्हें आज तक कोई सरकारी मदद नहीं मिली है। यही कारण है कि दिव्यांगों को प्रतिदिन परेशानी का सामना करना पड़ता है। वहीं अफसर भी उनकी समस्या पर गंभीर नहीं है।
दिव्यांगों को दे रहे पेंशन
जिले में दिव्यांगों को चिह्नित कर सरकारी योजनाओं में लाभान्वित करने के प्रयास लगातार किए जा रहे हैं। वर्तमान में 25 हजार दिव्यांगोंं को पेंशन दी जा रही है। युवाओं के विवाह की पहल भी प्रशासन ने की है। हमारे पास आने वाले दिव्यांगों को हर संभव सुविधा देने की कोशिश करते हैं। एसजी अग्रवाल, प्रभारी अधिकारी, सामाजिक न्याय विभाग, श्योपुर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva